CELEX: 62015CN0025
Language: mt
Date: 2015-01-21 00:00:00
Title: Kawża C-25/15: Talba għal deċiżjoni preliminari mressqa mill-Budapest Környéki Törvényszék (l-Ungerija) fil-21 ta’ Jannar 2015 – Proċeduri kriminali kontra István Balogh

20.4.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 127/10
            
         Talba għal deċiżjoni preliminari mressqa mill-Budapest Környéki Törvényszék (l-Ungerija) fil-21 ta’ Jannar 2015 – Proċeduri kriminali kontra István Balogh
   (Kawża C-25/15)
   (2015/C 127/15)
   Lingwa tal-kawża: l-Ungeriż
   
      Qorti tar-rinviju
   
   Budapest Környéki Törvényszék
   
      Parti fil-kawża prinċipali
   
   
      Akkużat: István Balogh
   
      Domanda preliminari
   
   Il-formulazzjoni tal-Artikolu 1(1) tad-Direttiva 2010/64/UE, tal-Parlament Ewropew u tal-Kunsill, dwar id-drittijiet għall-interpretazzjoni u għat-traduzzjoni fi proċedimenti kriminali (1), li tgħid li “[d]in id-Direttiva tistabbilixxi regoli li jikkonċernaw id-drittijiet għall-interpretazzjoni u għat-traduzzjoni fi proċedimenti kriminali u fi proċedimenti għall-eżekuzzjoni ta’ mandat ta’ arrest Ewropew”, għandha tinftiehem fis-sens li l-qorti Ungeriża għandha l-obbligu li tapplika din id-direttiva fil-kuntest, ukoll, ta’ proċedura speċjali [Kapitolu XXIX tal-Liġi Nru XIX tal-1998, li tistitwixxi l-Kodiċi ta’ Proċedura Kriminali (büntetőeljárásról szóló 1998 évi XIX. törvény)]; fi kliem ieħor, għandu jitqies li l-“proċedimenti kriminali” msemmija minn din id-dispożizzjoni jinkludu l-proċeduri speċjali, bħal dawk previsti mid-dritt Ungeriż, jew li huma jirreferu esklużivament għal proċeduri li jintemmu b’deċiżjoni definittiva dwar ir-responsabilità kriminali tal-akkużat?
   
      (1)  ĠU L 280, p. 1.